መንግስት ሁሉንም የህብረተሰብ አካላት የሚያሳትፍ የፍትህ ስርዓት በመዘርጋት ተግባራዊ እንዲያደርግ የፖለቲካ ፓርቲዎች ጠየቁ
መንግስት ሁሉንም ህብረተሰብ አካላት የሚያሳትፍ የፍትህ ስርዓት በመዘርጋት ተግባራዊ እንዲያደርግ ዋልታ ያነጋገራቸዉ የፖለቲካ ፓርቲዎች ጠይቀዋል፡፡የኢፌዲሪ ጠቅላይ ሚኒስትር ደ/ር አብይ አህመድ በህዝብ ተወካዮች ምክር ቤት ያደረጉት ንግግር ከተለመደው የተለየ እና ተሪካዊ ነው ሲሉ የፖለቲካ ፓርቲዎቹ አመራሮች ገልፀዋል፡፡ዋልታ ያነጋገራቸው የኢራፓ፣ አትፓ፣ ኢዴፓ እና መኢአድ ፓርቲ አመራሮች መንግስት በሀገር ጉዳይ ለዲያስፖራው ማህበረሰብ ያደረገው ጥሪ በሀገሪቱ ኢኮኖሚ ያለው ፋይዳ የጎላ ነው ሲሉም አንስተዋል፡፡አድሱ ጠቅላይ ሚኒስትር የደረጉትን ንግግር በተግባር ያሳያሉ የሚል እምነት እንዳላቸው ተናግረው ለዚሁም የፖለቲካ ቁርጠኝነት ያስፈልጋል ብለዋል፡፡ባለፉት አመታት በአንዳንድ ቦታ የተፈጠሩ ችግሮች በሀገሪቱ ኢኮኖሚ ተፅዕኖ ማሳደሩን የገለጹት የፖለቲካ አመራሮች ወደ ቦታ ለመመለስ  በተቀናጀ መንገድ መሰራት እንዳለበትም ጠቁመዋል፡፡መንግስት ከሁሉም በፊት የህብረተሰቡን ሰብዓዊና ዴሞክራሲያዊ ጥያቄዎችን መመለስ አለበት ብለዋል፡፡የፖለቲካ ፓርቲ አመራሮቹ በሀገሪቱ በሚከናወኑ የልማታዊና ፖለቲካዊ ስራዎች የበኩላቸው ለመወጣት ዝግጁ መሆናቸውንም አስታውቋል፡፡